Taxichaufførernes modstand mod deletjenesterne Uber og GoMore illustrerer blot, at dele af transportbranchen er forbrugerfjendsk og sidder håbløst parkeret i fortiden.

Historien har gentagne gange vist, at forbrugerne er hurtige til at omfavne ny teknologi, som på den ene eller den anden måde gør tingene nemmere og/eller billigere. Eksempelvis klarer internetbaserede supermarkeder sig rigtig godt, dvd-udlejning i Blockbuster er efterhånden blevet udkonkurreret af mere moderne formater, og e-mails har for længst reduceret mængden af brevpost.

Desværre reagerer alle ikke som forbrugerne. I transportbranchen, hvor danskerne har taget rigtig godt imod tjenester som GoMore og Uber, kæmper fagbevægelsen og deres politiske parter indædt imod. Sidstnævnte er en samkørselsapp, som på rekordtid er blevet en bragende succes. Men taxachaufførerne har kvitteret for Ubers indtog i Danmark med at harcelere mod Uber-chaufførerne og hænge dem ud på Facebook. De mener, at Uber er i strid med taxaloven...